UE a dat liber tuturor țărilor să-și negocieze propriile contracte pentru vaccinuri.
Ţările UE au dreptul să încheie contracte pe cont propriu cu producătorii de vaccinuri. Ungaria şi Slovacia au negociat individual cu ruşii şi chinezii.
Ungaria şi Slovacia sunt ţările europene care au negociat individual cumpărarea de vaccinuri din Rusia şi China.Acelaşi lucru vrea să-l facă şi Cehia. Dar cum rămâne cu strategia de vaccinare a Uniunii Europene? Mai funcţionează? Face fiecare cum îl duce capul sau aşteptăm ca Agenţia Europeană pentru Medicamente să dea OK-ul pentru un vaccin anume? Executivul european a dat răspunsul. Ţările membre au dreptul să încheie contracte pe cont propriu cu producători în afara celor conveniţi de Comisia Europeană."Pentru vaccinurile noastre, noi urmăm procedura prin Agenţia Europeană pentru Medicamente, întrucât dorim să garantăm eficacitate şi siguranţă. Ceea ce fac statele membre în plus faţă de asta este responsabilitatea lor", a precizat Comisia Europeană.